૨૦મી સદીમાં હોલીવૂડની સસ્પેન્સ-થ્રિલર ફિલ્મોનાં સર્જક અને ‘માસ્ટર ઓફ સસ્પેન્સ’ તરીકે પ્રખ્યાત થયેલા દિગ્દર્શક અને નિર્માતા સર આલ્ફ્રેડ હિચકોકની ફિલ્મ ‘સાઈકો’માં મેરિયન ક્રેન (જેનું પાત્ર જાણીતી અભિનેત્રી જેનેટ લેઈએ ભજવ્યું હતું) એને શાવરમાં નાહતી અને એક અજાણ્યા શખ્સ દ્વારા છરાના અનેક ઘા ઝીંકીને એને મારી નાખવામાં આવતી હોવાનું દ્રશ્ય હતું. એ દ્રશ્યએ ત્યારે આખી દુનિયામાં હલચલ મચાવી દીધી હતી. એ દ્રશ્યના શૂટિંગને ટ્રિબ્યૂટ કરતી એક દસ્તાવેજી ફિલ્મ ગયા મહિને બ્રિટનમાં રિલીઝ કરવામાં આવી હતી અને ઈંગ્લિશ ફિલ્મ જગતમાં એની વ્યાપક વાહ-વાહ થઈ છે. એ દસ્તાવેજી ફિલ્મ છે એલેકઝાન્ડર ઓ. ફિલીપ દિગ્દર્શિત – ’78/52: Hitchcock’s Shower Scene’, જે ટૂંકમાં, ’78/52′ તરીકે પણ જાણીતી થઈ છે.